b'\n_START_ARTICLE_\nAeroport de Brussel\xc2\xb7les\n_START_SECTION_\nCaracter\xc3\xadstiques\n_START_PARAGRAPH_\nL\'aeroport \xc3\xa9s la base per aproximadament 260 companyies, les quals en el seu conjunt, empren de forma directa a 20.000 persones._NEWLINE_El 2005, l\'aeroport va ser premiat com el "Millor aeroport d\'Europa" per ACI/IATA, segons una enquesta duta a terme entre 100.000 passatgers d\'arreu del m\xc3\xb3n. _NEWLINE_L\'aeroport va inaugurar un esl\xc3\xb2gan oficial el 19 d\'octubre de 2006: "Brussels Airport, Welcome to Europe" ("Aeroport de Brussel\xc2\xb7les, Benvinguts a Europa"). D\'acord amb l\'operador de l\'aeroport, els seus principals caracter\xc3\xadstiques s\xc3\xb3n: europea, benvinguda i efici\xc3\xa8ncia._NEWLINE_La companyia que opera l\'aeroport \xc3\xa9s coneguda com "The Brussels Airport Company N.V./S.A."; previ al 19 d\'octubre de 2006, la seva denominaci\xc3\xb3 era BIAC (Brussels International Airport Company).\n_START_SECTION_\nHist\xc3\xb2ria\n_START_PARAGRAPH_\nL\'aeroport va ser constru\xc3\xaft durant la Segona Guerra Mundial per les forces d\'ocupaci\xc3\xb3 nazi.\xc2\xa0Despr\xc3\xa9s de l\'ocupaci\xc3\xb3, l\'Armada belga va prendre el control de l\'aeroport. Quan el vell aeroport civil d\'Harem va quedar petit, es va decidir utilitzar el terreny de Zaventem per al nou aeroport internacional. El 1948, l\'edifici de la nova Terminal va ser constru\xc3\xaft per reempla\xc3\xa7ar el vell edifici de fusta. _NEWLINE_En 1955, es va construir una l\xc3\xadnia de tren que ho connecta amb Brussel\xc2\xb7les. A l\'abril de 1957, es va iniciar la construcci\xc3\xb3 d\'una nova terminal, per preparar l\'aeroport per a l\'Exposici\xc3\xb3 Mundial de 1958. Durant l\'apogeu de l\'aviaci\xc3\xb3 comercial en les d\xc3\xa8cades de 1960 i 1970, diversos hangars van ser constru\xc3\xafts. Una nova terminal de c\xc3\xa0rregues es va completar el 1976. El 1994, es va construir una terminal nova adjacent a la Terminal de 1958. Dos vells molls van ser destru\xc3\xafts i reempla\xc3\xa7ats per uns altres m\xc3\xa9s moderns. El 2002, enmig de la confusi\xc3\xb3 que embolicava a la desaparici\xc3\xb3 de l\'aerol\xc3\xadnia nacional Sabena, es va inaugurar un moll nou, destinat a servir als vols que operen a l\'\xc3\xa0rea Schengen. _NEWLINE_L\'aeroport compta amb una estaci\xc3\xb3 ferrovi\xc3\xa0ria subterr\xc3\xa0nia que ofereix connexions a les principals ciutats belgues i algunes destinacions de pa\xc3\xafsos ve\xc3\xafns. Un enlla\xc3\xa7 ferroviari directe entre l\'Aeroport, Lovaina i Lieja va ser inaugurat el 12 de desembre de 2005, i el 7 de juny de 2012 va ser inaugurat el t\xc3\xbanel ferroviari que permet una connexi\xc3\xb3 directa amb Malines i Anvers._NEWLINE_L\'Aeroport de Brussel\xc2\xb7les \xc3\xa9s operat per The Brussels Airport Company, originalment coneguda com a BIAC (Brussels International Airport Company), creada per una llei belga que va fusionar BATC amb els departaments d\'operaci\xc3\xb3 en terra de RLW/RVA.\n_START_SECTION_\nIncidents i accidents\n_START_PARAGRAPH_\nL\'\xc3\xbanic accident important en rodalia de l\'aeroport va ser la col\xc2\xb7lisi\xc3\xb3 d\'un Boeing 707 de Sabena el 15 de febrer de 1961. L\'aeronau es va estavellar durant una aproximaci\xc3\xb3, matant als 72 passatgers a bord i un transe\xc3\xbcnt._NEWLINE_El 29 d\'agost de 1998, el tren d\'aterratge d\'un A340-211 (OO-SCW Vol SN542 Nova York - Brussel\xc2\xb7les) de Sabena va col\xc2\xb7lapsar durant l\'aterratge. L\'estabilitzador horitzontal dret va ser destru\xc3\xaft. EL 25 de maig, un avi\xc3\xb3 de c\xc3\xa0rrega de la companyia Kalitta Air es va sortir de la pista quan estava desenganxant. Afortunadament els cinc membres de la tripulaci\xc3\xb3 van sortir il\xc2\xb7lesos per les rampes d\'evacuaci\xc3\xb3 de l\'aparell, un Boeing 747._NEWLINE_El 22 de mar\xc3\xa7 de 2016, dues bombes van explotar a la zona de check-in d\'American Airlines, causant la mort de 13 persones i ferint-ne 81.'